b"\n_START_ARTICLE_\nJes\xc3\xbas Tartil\xc3\xa1n Requejo\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 la seva carrera a la SD Ponferradina, marxant a continuaci\xc3\xb3 dues temporades al Real Betis, per\xc3\xb2 l'entrenador Ferran Daucik no li va donar oportunitats, essent cedit, la segona, a la Cultural Leonesa mentre realitz\xc3\xa0 el servei militar. En acabar la temporada obtingu\xc3\xa9 la carta de llibertat i marx\xc3\xa0 al C\xc3\xa1diz CF durant la temporada 1963-64, i al RCD Espanyol la temporada 1964-65. Coincid\xc3\xad al club amb el seu germ\xc3\xa0 Juan Manuel Tartil\xc3\xa1n, per\xc3\xb2 a difer\xc3\xa8ncia d'aquest, l'entrenador Ladislau Kubala no li don\xc3\xa0 gaire minuts, jugant nom\xc3\xa9s dos partits de lliga i un de copa. Acabada la temporada deix\xc3\xa0 el club blanc-i-blau, jugant al CE L'Hospitalet de Segona Divisi\xc3\xb3, novament la Ponferradina i la UD Melilla. L'any 1968 marx\xc3\xa0 al Cleveland Stokers de la NASL, on coincid\xc3\xad amb Enrique Mateos, Manuel Mendoza i Sergio Kresic. En aquest club visqu\xc3\xa9 la seva etapa com a futbolista. Un cop retirat de la pr\xc3\xa0ctica activa del futbol ha esdevingut entrenador de clubs com el CD Ourense, Cultural Leonesa, CD Numancia, UD Cacabelense i SD Ponferradina, exercint tamb\xc3\xa9 com a secretari t\xc3\xa8cnic d'aquest darrer club."